**EKSPERTŲ KOMISIJOS DAIKTŲ, ĮRENGINIŲ MODELIAMS GINKLAMS BEI KONKREČIAI JŲ KATEGORIJAI PRISKIRTI 2005 M. KOVO 7 D. POSĖDŽIO PROTOKOLO IŠRAŠAS**

2005 m. kovo 7 d. Nr. 2

Vilnius

NUTARTA:

1. 2004 m. vasario 11 d. posėdžio protokolo (Žin., 2004, Nr. [32-1050](https://www.e-tar.lt/portal/lt/legalAct/TAR.8BB7C49AB1D3)) 3 punktas pripažįstamas netekusiu galios.

Žuvies dorojimo, turistiniai, medžiokliniai, koviniai, „išgyvenimo“ (survivor) peiliai ginklams nepriskiriami.

Sportinės paskirties įrankiai taip pat, kaip ir ūkinės bei buitinės paskirties įrankiai, ginklams nepriskiriami.

D kategorijos nešaunamiesiems ginklams priskiriami:

• kardai, kalavijai, durklai, stiletai, durtuvai, špagos;

• koviniai kirviai, alebardos, koviniai dalgiai, kovinės ietys, kovinės šakės;

• svaidomieji peiliai;

• smogti pritaikyti ginklai:

– įrankiai, kuriuose smūgiui sustiprinti smogiantysis elementas pritvirtinamas lanksčia arba spyruokliuojančia jungtimi – koviniai spragilai, nunčakai;

– kuokos ir vėzdai.

2. Ekspertų komisijos ginklams bei jų šaudmenims tarnybinių, vardinių ir civilinių ginklų bei šaudmenų rūšiai priskirti protokolai Nr. 2 ir Nr. 3 (Žin., 1998, Nr. 98) bei protokolas Nr. 5 (Informaciniai pranešimai, 2002, Nr. 6) pripažįstami netekusiais galios.

3. Įrenginys Winchester Western MK4, skirtas užsikimšusiems cemento gamybos krosnių kanalams šaudymo būdu išvalyti nestabdant technologinio proceso, ginklams nepriskiriamas. Šoviniai, skirti panaudoti šiame įrenginyje (CE8SPW, CE8ZPW, CE8RV ir analogiški jiems), šaudmenims nepriskiriami.

KOMISIJOS PIRMININKAS GINTAUTAS MIŠEIKIS